**Eksempel på drejebog til Pickleball**

|  |  |
| --- | --- |
| *Forløb*: Pickleball*Navne*: Pernille, Ida, Christian og Kristoffer*Klasse*: 3.ø, idræt C | *Færdighedsområde*: Klassiske og nye idrætter*Tidsramme*: ca. 20 min. |

|  |  |  |  |
| --- | --- | --- | --- |
| **Sekvens** | **Øvelser** | **Fokuspunkter** | **Varighed** |
| *Sekvens 1*Isolerede slag:dink, serv ogretur | *Dink*Stå ved kitchen-line og ram i modstanders kitchen. Forhånd og baghånd. Først kastes bolden fra modstander, derefter dinkes der frem og tilbage.*Serv*Stå bag baglinje og serv diagonalt ind i modstanders felt.*Returnering*Stå bag baglinje og flyt kroppen, så man kommer i position. Forhånd og baghånd. | Åben batvinkel.Ned i knæ.Bolden ”skubbes” over.Siden til.Vægtoverførsel.Gennemsving. Korrekt benstilling.Vægtoverførsel.Gennemsving. | 6 min. |
| *Sekvens 2*Øvelse medsammensatteslag | *Drop*Spiller A står bag baglinjen og laver drop ind i spiller B’s kitchen. Spiller B står ved kitchen-line og spiller langt mod spiller A’s baglinje.Gentag.Spil flere sammenhængende slag.Byt rolle efter ca. 10 slag. | Korrekt benstilling.Vægtoverførsel.Bolden ”føres” over. | 4 min. |
| *Sekvens 3*Slagserier  | Serie 1: serv-retur-drop (med fremløb)Serie 2: dink-dink-dink-lob-drop *+ fortsæt* | Gennemsving og vægtoverførsel ved serv og retur, samt ”før” bolden over ved dink og drop. | 5 min. |
| *Sekvens 4*Færdigt spil | Doublespil med pointtælling. | Vægtoverførsel.Søg mod net.Vekslen mellem ”soft game” og ”fast/power game”. | 5 min. |

*Se bagsiden for beskrivelsen af eksamen i idræt C læreplanen*

*Fra idræt C læreplanen:*

**4.2. Prøveformer**

Der afholdes en praktisk/mundtlig gruppeprøve med tre eller fire eksaminander i hver gruppe. Eksaminationstiden er ca. 24 minutter pr. eksaminand ved grupper a tre personer og ca. 20 minutter pr. eksaminand ved grupper a fire personer. Tiden fordeles med ca. 3/4 til den praktiske og ca. 1/4 til den mundtlige del af prøven. Der gives ca. 24 timers forberedelsestid, dog ikke mindre end 24 timer.

Når faglige forhold gør det nødvendigt, undtager skolens leder en eksaminand fra gruppeprøve. For eksaminander, der går til individuel prøve, er eksaminationstiden ca. 30 minutter.

I prøven indgår seks af de i undervisningen gennemførte forløb, to fra hvert færdighedsområde, jf. pkt. 2.1. Ud fra de seks forløb sammensættes et antal forløbspakker bestående af tre forløb, ét fra hvert færdighedsområde. De første otte forløbspakker skal være forskellige. Den enkelte forløbspakke må anvendes højst tre gange på samme hold.

Gruppen trækker ved forberedelsestidens start en forløbspakke.

I den praktiske del af prøven eksamineres eksaminanderne i idrætslige færdigheder. Gruppen udarbejder i forberedelsestiden en fælles drejebog for forløbspakken. Drejebogen er eksaminandernes plan for indholdet af den praktiske del af prøven. Alle drejebøger afleveres til eksaminator og censor senest ca. 24 timer efter, forløbspakken er trukket.

I det omfang, der skal bruges hjælpere til prøven, findes disse blandt de øvrige elever på holdet.

I tiden mellem forberedelsestidens start og den praktiske prøves begyndelse skal eleverne have mulighed for at benytte de relevante idrætsfaciliteter i et rimeligt omfang i forhold til antallet af eksaminander.

Den mundtlige del af prøven gennemføres, efter gruppens praktiske del af prøven er afviklet. I den mundtlige del af prøven stilles spørgsmål til eksaminanderne om den fremviste praksis og om sammenhængen mellem praksis og den til forløbspakken hørende teori. Samtalen skal foregå på en sådan måde, at eksaminanderne kan bedømmes individuelt.